กวีประชาไท: Shutdown Dictatorship
เป็นพื้นที่สี่เหลี่ยมเทียมเท่าห้อง ประคับประคองเป็นคูหามาหลายสมัยศักดิ์และสิทธิ์ทิศทางมุ่งสร้างไป คนรุ่นใหม่รุ่นเก่าเข้าประคองในคูหามีปากกากับหน้ากระดาษ เพื่อประกาศไม่ ติดกับ ความคับข้องอำนาจอธิปไตยในครรลอง หย่อนลงกล่องสี่เหลี่ยมเปี่ยมพลังใช้ชัตดาวน์เผด็จการผ่านทุกยุค กำจัดทุกข์บำรุงสุขปลุกเลือกตั้งให้โอกาสประชาชนค้นความหวัง ที่ได้ชั่งใจแล้วในแนวทางพัฒนาประชาธิปไตยไปด้วยกัน ทุกความฝันนั้นต้องให้ไม่อ้างว้างมีสังคมชนชั้นนำสูงต่ำกลาง 1 เสียงสร้างสรรค์ดำเนินเจริญไปการเปลี่ยนแปลงอย่างแช่งชักหักกระดูก ประเทศถูกย่ำยีชี้ดูไหมกี่แว่นแคว้นแสนหม่นหมองกับผองภัย ตัวอย่างให้ใช้ดูกันนั้นมากมายจึงต้องหันมาดูคูหาพาสันติ แม้ว่าวิธีการผ่านไม่ง่ายแต่ก็ต้องใช้หากไม่อยากตาย บ้านเมืองฉิบหายวายวอดกันฉะนั้น รัฐบาลการเลือกตั้ง ผู้คนยังต้องพึ่งพาไปหาสวรรค์ยังไม่มีวิธีที่ดีกว่านั้น เพื่อหนีพันธุ์เบ็ดเสร็จเผด็จการทุกสังคม นิยมผ่านการเลือกตั้ง มีพรรคเดียวก็ยังชูคูหาผ่านแต่เรามีหลายพรรคไม่ดักดาน วาระนาน 4 ปีอยู่ที่เรา แต่เมื่อมี 250 สว.ต่อท่ออำนาจ โธ่เอ๋ยวาสนาชั่วหัวมีเหาการสรรหา 250 สว.ก็กลั่นเกลา โดยเขาไม่ใช่เราเศร้าไหมเอย
เป็นพื้นที่สี่เหลี่ยมเทียมเท่าห้อง ประคับประคองเป็นคูหามาหลายสมัยศักดิ์และสิทธิ์ทิศทางมุ่งสร้างไป คนรุ่นใหม่รุ่นเก่าเข้าประคองในคูหามีปากกากับหน้ากระดาษ เพื่อประกาศไม่ ติดกับ
กวีประชาไท,ธุลีดาวหาง,เลือกตั้ง 62